El Grau presenta les seues festes marineres
27 juny 2018

## El Grau presenta les seues festes marineres27 juny 2018Última actualització: 14 juliol 2025

![](../gestion/img/DCS-2014.jpg)  
  

Miguel Ángel Picornell president de la Junta de Districte del Grau; juntament amb la padrina de les Festes, Vanesa Sabater; i el president de la Confraria de Pescadors, Domingo Ciurana, han presentat aquest matí al restaurant La Llotja del Grau de Gandia la programació d'activitats que es desenvoluparà amb motiu de les festes del Grau.  
  
El president de la Junta de Districte del Grau i la platja ha convidat a tota la ciutadania del Grau, Gandia i turistes perquè participen en aquestes festes de marcat caràcter mariner i que ja són conegudes com "_les festes d'estiu de Gandia_". Picornell ha explicat que les activitats començaran el pròxim 7 de juliol però que serà el dia 16 quan tinguen el seu zenit amb les processons en honor a la Mare de Déu Blanqueta i la Verge del Carme.  
"_Desitge i espere que el regnat de Vanesa siga esplendorós i vull aprofitar per a agrair a Domingo Ciurana tota la feina que realitzen ell i els festers per posar en marxa tantes activitats_" va declarar **Miguel Ángel Picornell** qui afegia que com a novetat, aquest any el castell de focs artificials serà disparat des de l'espigó Nord del port per augmentar l'espectacularitat.  
  
Per la seua banda, **Domingo Ciurana** ha explicat que "hui comença el regnat de Vanesa i és ella la que té aconseguir que entre tots tinguem unes grans festes. Vull agrair a l'Ajuntament la seua col·laboració perquè sense ella, les festes no es podrien fer". Ciurana aprofità la seua intervenció per a agrair a l'alcaldessa que "puguem gaudir d'aquest espai que, gràcies a les seues gestions hem pogut recuperar per a tots".

Finalment, **Vanesa Sabater** va agrair el nomenament. "Vull agrair a la gent marinera que hagen pensat en mi per a ser la Padrina d'aquest any. Era una de les il·lusions que tenia, ja que provinc d'una família marinera i les meues germanes ja van ser padrines".

[Twittear](https://twitter.com/share)